Strasburgeriaceae

S. robusta

Strasburgeriaceae er en familie med kun to arter som i APG III-systemet plasseres i ordenen Crossosomatales. Familiens to arter er Strasburgeria robusta (synonym: S. calliantha) som kun finnes på Ny-Caledonia og Ixerba brexioides som kun finnes på nordlige deler av Nordøya på New Zealand.

S. robusta er et eviggrønt tre på opptil ti meters høyde. Blomstene er radiærsymmetriske med 8-11 begerblad og normalt fem gule kronblader. Det er en krets med 10 pollenbærere og fruktknuten er sammevokst av normalt fem fruktblad. Frukten er stor som et lite eple, vedaktig og inneholder harde frø. Arten har vært plassert i ulike familier, bl.a. Brexiaceae, Theaceae og Ochnaceae.

I. brexioides er et eviggrønt tre på opptil 15 meters høyde. Blomstene er store, voksvite og med sterk duft. Blomsten har fem begerblad, fem kronblad og pollenbærerne er 10. Frukknuten er sammenvokst av fem fruktblader. Frukten er en sprekk-kapsel. Arten ble opprinnelig assosiert med Brexia (og navnet er et anagram av dette slektsnavnet) i Celastraceae. Andre plasseringer har vært i ripsfamilien (Grossulariaceae) eller som eneste art i en monotypisk familie, Ixerbaceae. APG III mener Ixerba har så mye til felles med Strasburgeria at det kan forsvares å plassere dem i en familie.
 
I APG II var familien plassert blant Rosidae uten orden, men noen forskere plasserte familien i ordenen Crossosomatales noe som APG III støttet.

Denne familien er trolig nærmest beslekta med en håndfull familier med en eller få arter hver og som hver for seg har meget begrensa geografisk utbredelse (se Crossosomatales)

Referanser

Eksterne lenker 
 

Crossosomatales